Hausruckviertel

Hausruckviertel («Hausruck-kvartalet») er en av de fire tradisjonelle regionene i den østerrikske delstaten Oberösterreich, sentralt i delstaten. Den største byen er Wels.

Hausruckviertel er oppkalt etter høydedraget Hausruck, sydvest i regionen og på grensen til Innviertel. I nordøst danner Donau grensen mot Mühlviertel. I sydøst danner Traun grensen mot Traunviertel. Syd i regionen ligger Østerrikes største innsjø, Attersee. Her grenser Hausruckviertel mot Salzburg

 Distrikter 
Hausruckviertel omfatter de følgende distriktene:
 Wels (Statutarstadt, dvs. en by med distriktsstatus)
 Distriktet Eferding
 Distriktet Grieskirchen
 Distriktet Linz-Land (mindre deler)
 Distriktet Vöcklabruck
 Distriktet Wels-Land (delvis)

Kategori:Oberösterreich